Perjantaita - Periferialife - elämää maalla - Vuodatus.net
Periferialife - elämää maalla perjantai, 13. maaliskuu 2009
En olekaan pitkään aikaan kirjoittanut selästäni. Varmaan siksi, että se tuntuu paljon paremmalta, melkein terveeltä jo. Itseasiassa niin hyvältä, että peruutin saamani leikkausajan8] Oikeasti tunnen itseni kauheaksi jahkaajaksi, mutta kumminkin, koska paraneminen on nyt hyvässä vauhdissa minusta tuntuisi hullulta mennä leikattavaksi, koska siitä kuitenkin pitäisi sitten toipua taas muutama viikko. On kuulemma mahdollista melko nopeasti saada uusi aika, jos nyt kumminkin tulee takapakkia.
Sain uudet jumppaohjeet Mckenzie-menetelmällä ja teen tietyn liikesarjan monta kertaa päivässä. Pitkät lenkit kiellettiin kokonaan ja sauvojen käyttö tässä vaiheessa, pieniä kävelylenkkejä sen sijaan suositeltiin - niitä ei kylläkään tule tehtyä monta kertaa päivässä, kun näin talvella ei muuta ennättäisi kun olla vaatteita vaihtamassa. Jatkossa saan ohjeet, millä konsteilla vaiva pitäisi saada pidettyä poissa.
Että semmoista - nyt saa taas pitää peukkuja minulle, että selkä tulee kuntoon... Jotain tutkimuksia on, joiden mukaan tällainen selkävaiva on kahden vuoden päästä ihan sama oli leikattu tai ei. Aikaisempi kipu oli sietämätöntä, mutta tämän kanssa pärjää jo oikein mukavasti.
Oikein ihanaa ja rentouttavaa viikonloppua kaikille toivottelen kukkien kera!
Inki - 13.3.2009 klo 12.49